มาร์จิ้นพุ่งตามความเสี่ยง
สำนักหักบัญชีได้ประกาศปรับอัตรามาร์จิ้นของฟิวเจอร์สในหมวด Stock Futures เกือบทั้งหมด และจะเริ่มใช้ตั้งแต่วันที่ 28 มิ.ย.นี้เป็นต้นไป มาร์จิ้นที่ TCH กำหนด จะประกาศในระดับที่สามารถรองรับการเปลี่ยนแปลงของราคาที่เกิดขึ้นในแต่ละวัน โดย TCH จะประเมินจากค่าความผันผวนของราคา หรือที่นักวิเคราะห์/นักเทคนิคคอลเรียกกันว่า ค่าโวล์ (Vol) ซึ่งย่อมาจาก Volatility ของราคาฟิวเจอร์ส สัญญานั้นๆ กันครับ การวัดค่า Vol นี้มีหลายแบบ แนวทางแรกที่มีการใช้งานเป็นเบื้องต้น คือ วัดค่า Vol จากส่วนเบี่ยงเบนมาตรฐาน (Standard Deviation) หรือค่า SD ซึ่งเป็นตัวเลขทางสถิติที่ดูว่าข้อมูลในแต่ละวันมีการเปลี่ยนแปลงไปจากค่าเฉลี่ยอย่างไร ถ้าค่า SD ยิ่งมากก็แสดงว่ามีราคากระจายตัวไปจากค่าเฉลี่ยมาก หรือผันผวนมากนั้นเอง การคำนวณก็ค่อนข้างง่าย เพราะสามารถใช้สูตรสำเร็จใน Excel ได้ทันที
29 ต.ค. 2565

สำนักหักบัญชีได้ประกาศปรับอัตรามาร์จิ้นของฟิวเจอร์สในหมวด Stock Futures เกือบทั้งหมด และจะเริ่มใช้ตั้งแต่วันที่ 28 มิ.ย.นี้เป็นต้นไป มาร์จิ้นที่ TCH กำหนด จะประกาศในระดับที่สามารถรองรับการเปลี่ยนแปลงของราคาที่เกิดขึ้นในแต่ละวัน โดย TCH จะประเมินจากค่าความผันผวนของราคา หรือที่นักวิเคราะห์/นักเทคนิคคอลเรียกกันว่า ค่าโวล์ (Vol) ซึ่งย่อมาจาก Volatility ของราคาฟิวเจอร์ส สัญญานั้นๆ กันครับ การวัดค่า Vol นี้มีหลายแบบ แนวทางแรกที่มีการใช้งานเป็นเบื้องต้น คือ วัดค่า Vol จากส่วนเบี่ยงเบนมาตรฐาน (Standard Deviation) หรือค่า SD ซึ่งเป็นตัวเลขทางสถิติที่ดูว่าข้อมูลในแต่ละวันมีการเปลี่ยนแปลงไปจากค่าเฉลี่ยอย่างไร ถ้าค่า SD ยิ่งมากก็แสดงว่ามีราคากระจายตัวไปจากค่าเฉลี่ยมาก หรือผันผวนมากนั้นเอง การคำนวณก็ค่อนข้างง่าย เพราะสามารถใช้สูตรสำเร็จใน Excel ได้ทันที
อย่างไรก็ตาม แนวทางนี้ก็มีจุดอ่อนที่สำคัญ คือ ให้น้ำหนักของข้อมูลที่มาใช้ในการคำนวณเท่ากันหมด ทำให้ข้อมูลในอดีตไกลๆ ก็ยังส่งผลต่อค่า SD
ข้อจำกัดเกี่ยวกับข้อมูลไกลใกล้มีผลต่อค่า Vol เท่ากันนี้เอง ทำให้ TCH เลือกที่จะใช้ค่า Vol ที่มีการปรับน้ำหนักของความผันผวนในช่วงอดีตที่ย้อนหลังไปไกลให้น้อยลง และเพิ่มน้ำหนักความผันผวนที่เพิ่งเกิดขึ้นในระยะใกล้มากขึ้น หรือค่า Vol แบบถัวเฉลี่ยถ่วงน้ำหนัก หรือที่รู้จักในวงการการเงินว่า EWMA (ซึ่งย่อมาจาก Exponential Weighted Moving Average) ซึ่งวิธีนี้จะให้ค่า Vol ที่สะท้อนความผันผวนของราคาที่เพิ่งเกิดได้ชัดเจนมากขึ้น และทันท่วงทีขึ้น แต่จะไม่สามารถใช้ Excel ได้
มาร์จิ้นที่ TCH ประกาศกับค่า SD ที่คำนวณได้ของ TRUE Futures นะครับ โดย TCH ประกาศปรับ Initial Margin ของ TRUE Futures เพิ่มเป็น 1,672 บาทต่อสัญญา เพิ่มขึ้นประมาณ 1 เท่าตัว จากเดิมที่ Initial Margin เคยอยู่ที่ 836 บาท หากพิจารณาโดยให้น้ำหนักเท่ากันทั้ง 3 เดือน พบว่าค่า SD ของราคาตั้งแต่ เม.ย.เป็นต้นมา จะอยู่ที่ประมาณ 4.9% ซึ่งเป็นระดับที่ได้รับอิทธิพล จากข้อมูลในช่วง เม.ย. และ พ.ค. ซึ่งตลาดเป็นช่วงขาขึ้น จะเห็นได้ว่า หากกำหนดให้ข้อมูลในอดีตไม่ว่าจะใกล้หรือไกลมีน้ำหนักเท่ากัน จะทำให้ค่า Vol ที่ได้ไม่สะท้อนสภาพความผันผวนของตลาดในช่วงดังกล่าวได้เหมาะสมหรือทันท่วงที
นอกจากนี้ ในทางกลับกัน หากความผันผวนของราคามีการปรับตัวลง การใช้ค่า Vol ที่คำนวณด้วยปรับน้ำหนักของข้อมูลตามช่วงเวลา ก็จะทำให้มีการพิจารณาประกาศปรับลดอัตรามาร์จิ้นได้เร็ว และสอดคล้องกับสภาพตลาดที่ลดความร้อนแรงได้รวดเร็วเช่นกัน